Imtella' Diċembru 6, 2021 Stħarriġ anonimu fuq l-internet mill-Global Drug Survey wera li, bħala medja, in-nies sikru 21 darba matul is-sena l-oħra. L-ogħla rati kienu fost irġiel taħt il-25 sena, u l-inqas rati fost nisa ikbar minn 25 sena. Kienu biss 16% tal-parteċipanti minn madwar id-dinja li ddikjaraw li s-sena l-oħra ma sikrux lanqas darba. Jidher ukoll li ċertu popolazzjonjiet daru fuq ix-xorb iktar minn oħrajn. L-Ingliżi kienu l-iktar poplu li spiċċa fis-sakra matul is-sena li għaddiet, b'medja ta' 34 darba, segwiti mill-Awstraljani u d-Daniżi b'32 darba u l-Finlandja b'28 darba. Mill-banda l-oħra, l-inqas popolazzjonijiet li rrapportaw li kienu fis-sakra fl-2020 kienu dawk fl-Amerka t'Isfel, fejn bħala medja fl-Arġentina u l-Kolombja n-nies qalu li sikru 7 darbiet f'sena. Il-Portugall u Spanja wkoll kellhom rati għolja ta' nies li ma sikrux.